નવી દિલ્હી: રાષ્ટ્રપતિ પ્રણવ મુખરજીના જન્મદિન પર આજે વડા પ્રધાન નરેન્દ્ર મોદીએ તેમને ટ્વિટર પર શુભેચ્છાઓ પાઠવી છે. નરેન્દ્ર મોદીએ પોતાની ટ્વિટર વોલ પર લખ્યું છે કે પ્રણવ મુખરજીના જન્મદિવસ પર હું તેમને દિલથી શુભેચ્છા પાઠવું છું. ઈશ્વર તેમને દીર્ઘાયુ અને સારું સ્વાસ્થ્ય આપે. મોદીએ લખ્યું છે કે જાહેર જીવનમાં રાષ્ટ્રપતિ પ્રણવ મુખરજીએ દેશની સેવા કરી છે. પ્રણવ દા એક આદરણીય નેતા તરીકે પણ રહી ચૂક્યા છે. આપણે તેમના રાજકીય જીવન પરથી પ્રેરણા લેવાની જરૂર છે.